Document ID: 32012D0532

KOMMISSIONENS GENNEMFØRELSESAFGØRELSE
af 27. september 2012
om ændring af bilag I til beslutning 2004/211/EF for så vidt angår oplysningerne om Bahrain og Brasilien i listen over tredjelande og dele af tredjelande, hvorfra indførsel til Unionen af levende dyr af hestefamilien samt sæd, æg og embryoner fra dyr af hestefamilien er tilladt
(meddelt under nummer C(2012) 6732)
(EØS-relevant tekst)
(2012/532/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser ikke er underlagt specifikke fællesskabsbetingelser som omhandlet i bilag A, del I, til direktiv 90/425/EØF (1), særlig artikel 17, stk. 3, litra a),
under henvisning til Rådets direktiv 2009/156/EF af 30. november 2009 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande (2), særlig artikel 12, stk. 1 og 4, artikel 19, indledningen, og artikel 19, litra a) og b), og
ud fra følgende betragtninger:
(1)
I direktiv 92/65/EØF er der fastsat betingelser for import til Unionen af bl.a. sæd, æg og embryoner af dyr af hestefamilien. Betingelserne skal mindst svare til dem, der gælder for samhandel mellem medlemsstaterne.
(2)
I direktiv 2009/156/EF er der fastsat dyresundhedsmæssige betingelser for import til Unionen af levende dyr af hestefamilien. Det fastsættes, at import af dyr af hestefamilien til Unionen kun er tilladt fra tredjelande, der har været frie for snive i mindst seks måneder.
(3)
I Kommissionens beslutning 2004/211/EF af 6. januar 2004 om listen over tredjelande og dele af tredjelande, hvorfra medlemsstaterne tillader import af levende dyr af hestefamilien samt sæd, æg og embryoner fra dyr af hestefamilien, og om ændring af beslutning 93/195/EØF og 94/63/EF (3) er der fastsat en liste over tredjelande, eller dele heraf, hvis der anvendes en områdeopdeling, hvorfra medlemsstaterne tillader import af dyr af hestefamilien samt sæd, æg og embryoner af dyr af hestefamilien, ligesom de øvrige importbetingelser anføres. Bahrain og Brasilien er for øjeblikket opført på denne liste, som findes i bilag I til beslutning 2004/211/EF.
(4)
I april 2010 modtog Kommissionen en rapport om bekræftede tilfælde af snive i de nordlige dele af Bahrain. I betragtning af denne rapport og udviklingen af situationen med hensyn til dyresundhed i det pågældende tredjeland giver beslutning 2004/211/EF som ændret ved Kommissionens gennemførelsesafgørelse 2011/512/EU (4) grundlag for en områdeopdeling af Bahrain. Det fastslås desuden i denne beslutning, at kun midlertidig og anden indførsel til Unionen af registrerede heste fra den i bilag I til beslutning 2004/211/EF beskrevne region BH-1 i dette tredjeland kan tillades.
(5)
Den 30. april 2012 fremlagde Bahrain en endelig rapport for Kommissionen om udryddelsen af snive i den nordlige del af dette tredjeland, som ikke er omfattet af den i bilag I til beslutning 2004/211/EF beskrevne region BH-1, og fremlagde desuden passende garantier for, at der ikke var registreret nogen tilfælde af snive i denne del af tredjelandet seks måneder inden forelæggelsen af rapporten for Kommissionen.
(6)
Bahrain fremlagde desuden oplysninger, som viste, at der var blevet gjort betydelige fremskridt for at sikre officielt veterinærtilsyn af sundhedssituationen hos dyr af hestefamilien i hele landet. Bahrain forpligtede sig også til fortsat at føre tilsyn med forekomsten af snive på landets område.
(7)
I betragtning af de oplysninger og garantier, som Bahrain har fremlagt, er det hensigtsmæssigt at tillade genindførsel til Unionen af heste, der er registreret med henblik på væddeløb, konkurrencer og kulturelle arrangementer, efter midlertidig udførsel fra region BH-1 i dette tredjeland samt midlertidig og anden indførsel til Unionen af registrerede heste fra områder i Bahrain uden for region BH-1. Bilag I til beslutning 2004/211/EF bør derfor ændres i overensstemmelse hermed.
(8)
Snive forekommer desuden i dele af Brasiliens område, og derfor er import af dyr af hestefamilien samt sæd, æg og embryoner af dyr af hestefamilien kun tilladt fra region BR-1 i dette tredjeland som beskrevet i fjerde kolonne i bilag I til beslutning 2004/211/EF. Staterne Minas Gerais og Rio de Janeiro er for øjeblikket anført som tilhørende denne region.
(9)
Brasilien meddelte den 22. maj 2012 Verdensorganisationen for Dyresundhed (OIE), at der var bekræftet et tilfælde af snive i en hest i Minas Gerais. Brasilien er følgelig ophørt med at udstede sundhedscertifikater i henhold til direktiv 2009/156/EF for alle stater i region BR-1. Den 16. juli 2012 meddelte Brasilien desuden Kommissionen, at der var konstateret endnu et tilfælde af snive i staten Rio de Janeiro.
(10)
Da staterne Minas Gerais og Rio de Janeiro ikke længere er frie for snive, og de kompetente myndigheder i Brasilien har forelagt garantier for, at sygdommen ikke findes i de andre stater i landets region BR-1, bør oplysningerne om denne region i bilag I til beslutning 2004/211/EF ændres, og de to berørte stater bør slettes fra beskrivelsen af regionen.
(11)
I betragtning af de oplysninger og garantier, Brasilien har fremlagt, er det dog muligt at indrømme en begrænset tidsperiode, hvor det fra en del af staten Rio de Janeiros område tillades at genindføre registrerede heste efter midlertidig udførsel, jf. Kommissionens beslutning 93/195/EØF af 2. februar 1993 om dyresundhedsmæssige betingelser og udstedelse af sundhedscertifikat ved genindførsel af heste, der er registreret med henblik på væddeløb, konkurrencer og kulturelle arrangementer, efter midlertidig udførsel (5).
(12)
Beslutning 2004/211/EF bør derfor ændres i overensstemmelse hermed.
(13)
Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET DENNE AFGØRELSE:
Artikel 1
I bilag I til beslutning 2004/211/EF foretages følgende ændringer:
1)
Oplysningerne om Bahrain affattes således:
»BH
Bahrain
BH-0
Hele landet
E
-
-
-
-
-
-
-
-
-
-«
BH-1
Den sydlige del af landet (den del af hovedøen, Bahrain, der er beskrevet i skema 4)
E
X
X
X
-
-
-
-
-
-
BH-2
Den nordlige del af landet (den del af landet, som ligger uden for de i skema 4 beskrevne områder)
E
X
-
X
-
-
-
-
-
2)
Oplysningerne om Brasilien affattes således:
»BR
Brasilien
BR-0
Hele landet
D
-
-
-
-
-
-
-
-
-
-
BR-1
Staterne
Rio Grande do Sul, Santa Catarina, Paraná, São Paulo, Mato Grosso do Sul, Goiás, Distrito Federal, Espírito Santo, Rondônia, Mato Grosso
D
X
X
X
X
X
X
X
X
X
BR-2
Sociedade Hípica Brasileira, den internationale lufthavn Antonio Carlos Jobim - Galeão og motorvejen mellem disse to lokaliteter i staten Rio de Janeiro.
D
X
Gyldig indtil 31.10.2012«
Artikel 2
Denne afgørelse er rettet til medlemsstaterne.
Udfærdiget i Bruxelles, den 27. september 2012.

Labels: 3
18
6